The VelociPastor (סרט)

The VelociPastor (הלחם בסיסים של ולוצירפטור וכומר) הוא סרט מסוגת קומדיית אימה (אנ') אמריקאי משנת 2017 שנכתב, בוים והופק על ידי ברנדן סטיר. עלילת הסרט עוקבת אחר כומר בשם דאג ג'ונס שנחשף לחפץ עתיק הגורם לו להשתנות לוולוצירפטור כאשר הוא מתרגז. לאחר שהסרט הוצג בפסטיבל "B-Movie, Underground, and Trash" ב-31 באוגוסט 2018, הסרט הופץ ברחבי ארצות הברית ב-13 באוגוסט 2019 על ידי חברת ההפצה "Wild Eye Releasing". לאחר שחזה בהוריו מתים בתוך רכבם שהתפוצץ, הכומר הקתולי דאג ג'ונס יוצא למסע רוחני חובק עולם. במסעו, דאג חוזה בנינג'ות שמחפשות אחר חפץ עתיק המסוגל לשנות את האדם שנחשף אליו ליצור בשם "לוחם הדרקון". לאחר שדאג נחשף אל החפץ בעצמו, הוא חווה סיוטי לילה ומגיע אל היערות, שם הוא משתנה לדינוזאור. דאג (כדינוזאור) מציל זונה בשם קרול מידיו של פושע. בבוקר שלמחרת, דאג מתעורר בביתה של קרול ערום וחסר זיכרון לגבי אירועי אמש. דאג חושש שהוא וקרול שכבו, אך קרול מרגיעה אותו ומספרת לו מה קרה באמת. קרול מציעה לדאג להשתמש בכוחותיו במטרה להרוג פושעים שלטענתה "אין אפשרות להציל את נשמתם (אנ')", אך דאג מסרב וחוזר לכנסייה ונכנס לתא וידויים. בתוך התא, דאג מדבר עם פרנקי מרמייד, הסרסור של קרול ולומד שהוא האחראי לרצח הוריו. דאג הזועם הורג את מרמייד, לאחר מכן חוזר אל קרול ומסכים להצעתה להרוג פושעים. לאחר שלמד על כוחותיו של דאג, האב סטיוארט מנסה לשדל את דאג להפסיק להרוג. האב סטיוארט לוקח את דאג אל אלטאיר, מגרש שדים, בתקווה שהאחרון יסיר את כוחותיו של דאג. בפלשבק שמוצג לצופים, מתברר שהאב סטיוארט היה חייל במלחמה שחזה בחבריו מתים ובאהובתו דורכת על מוקש ומתפוצצת. בחזרה בהווה, גירוש השדים נכשל, דאג משתנה לדינוזאור ופוצע את האב סטיוארט. דאג חוזר אל קרול, אך מותקף על ידי נינג'ות. האב סטיוארט מתעורר במחנה של נינג'ות נוצריות שסוחרות בסמים המונהגות על ידי נינג'ה בשם ווי צ'אן. ווי צ'אן מתכנן למכור קוקאין לאנשים בתקווה שאלו יתמכרו, להפסיק את הייצור בפתאומיות ולאחר מכן לגרום למכורים להגיע לכנסייה ולשעבדם בתור הצבא האישי שלו. האב סטיוארט מסרב להצטרף לצבאו של ווי צ'אן והאחרון הורג אותו. דאג וקרול מותקפים על ידי נינג'ות ומתכננים לעצור את ווי צ'אן. במהלך מלחמתם, דאג מתעמת עם סם, הנינג'ה הלבנה ומתברר שסם הוא אחיו של דאג. דאג מצליח בעזרת טלקינזיס לדקור את סם בעזרת חרבו ולהרגו. דאג וקרול ממשיכים להילחם בנינג'ות, אך נפצעים. ווי צ'אן יורה בדאג חץ מיוחד שבו יש נוגדן לכוחותיו של דאג, אך הנוגדן לא משפיע על ידיו של דאג והן משתנות לידי דינוזאור. דאג משתמש בידיו כדי להרוג את ווי צ'אן. לאחר מכן, הוא לוקח את קרול לבית החולים. דאג, שעזב את הכמורה וכעת עבריין נמלט, מחליט לטייל בעולם ביחד עם קרול ולהרוג עוד פושעים. גרגורי ג'יימס כהן – דאג ג'ונס אליסה קמפיניסקי – קרול דניאל סטיר – האב סטיוארט ארוליו וולטייר – אלטאיר יאנג ג'יצ'אנג – ווי צ'אן ג'סי טורטיס – סם, הנינג'ה הלבנה פרננדו פצ'או דה קסטרו – פרנקי מרמייד דייוויד סוקול – חייל קייטלין סטיר – אדלין קלייר הסו – אישה סינית ניקולאס מ. גארופולו – חסר בית זאקרי סטיר – פעלולן בחליפת דינוזאור אריק הו – צ'וי מין דאגלס סיינט ג'יימס – מנתח אלק למברט – פושע ג'ניס יאנג – אמו של דאג פאט הורוניץ' – חייל דן רודס – חייל קורט וולטמן – גוליית ברנדן סטיר הגה את הרעיון לסרט בשנת 2010 בזמן לימודיו בבית ספר לאמנויות (אנ') בניו יורק, לאחר שהתיקון האוטומטי בטלפון שלו כתב "Veloci Pasto" במקום "Velociraptor". במהלך תרגיל כיתתי, סטיר יצר סרט קצר ובתוכו שילב קדימון לסרט "The VelociPastor". לאחר שסטיר העלה את הקדימון לחשבון היוטיוב שלו, הוא קיבל 45,000 צפיות והרעיון לפרויקט נולד. בראיון, סטיר הצהיר ש"הסרט נועד להיות סרט כייפי, אל תחפשו שום משמעות נסתרת בסרט שמדבר על אדם שהופך לדינוזאור". משנת 2011 ועד לשנת 2016, נעשו שני ניסיונות למימון המונים: בהתחלה דרך הפלטפורמה Kickstarter ולאחר מכן דרך הפלטפורמה Seed&Spark (אנ'). לבסוף, המימון לסרט הושג בעזרת משקיע פרטי שאמו של סטיר הכירה. הסרט צולם בתקציב של 36,000 דולר וסטיר הצהיר שהוא הושפע רבות מעבודותיו של גיירמו דל טורו. הסרט הוצג לראשונה בפורטלנד שבאורגון ב-2 בנובמבר 2017. לאחר שהוצג במספר פסטיבלים, היוצרים חתמו על הסכם הפצה מול חברת Cyfuno Ventures, שחתמה על הסכם הפצה מול חברת ההפצה Wild Eye Releasing. הסרט הופץ ברחבי ארצות הברית בשנת 2018. הסרט הופץ בתקליטורי DVD ובשירותי הסטרימינג ב-13 באוגוסט 2019. בנוסף, הסרט זמין לצפייה באמזון פריים, יוטיוב ורוקו. גרסת בלו-ריי שוחררה ב-17 בספטמבר 2019. האתר Rotten Tomatoes העניק לסרט ציון של 61% טריות על סמך 18 ביקורות. סטיר הצהיר שהוא מעוניין ביצירת סרט המשך כיוון שלטענתו "העולם שבו הסרט מתקיים הוא עולם כל כך כיפי". במרץ 2020, סטיר שיתף הצצה לתסריט סרט ההמשך בחשבון הטוויטר שלו והצהיר שהתסריט גמור ושהצילומים אמורים להתחיל בקרוב. אתר האינטרנט הרשמי של The VelociPastor (באנגלית) The VelociPastor, ברשת החברתית פייסבוק The VelociPastor, ברשת החברתית אקס (טוויטר) The VelociPastor, ברשת החברתית אינסטגרם "The VelociPastor", במסד הנתונים הקולנועיים IMDb (באנגלית) "The VelociPastor", באתר AllMovie (באנגלית) "The VelociPastor", באתר Rotten Tomatoes (באנגלית) "The VelociPastor", במסד הנתונים הקולנועיים KinoPoisk (ברוסית) "The VelociPastor", במסד הנתונים הקולנועיים IMDb (באנגלית) Simon Thompson, 'The VelociPastor' Director On The $35,000 Movie That Has Become The New Cult Film Sensation, Forbes (באנגלית) https://www.facebook.com/AdamPatterson2600, 2017 Portland Film Festival Announces Lineup | Film Pulse, filmpulse.net, ‏2017-10-23 (באנגלית אמריקאית) 2017 Portland Film Festival Program #PDXFF17 by Portland Film Festival - Issuu, issuu.com, ‏2017-10-18 (באנגלית) The VelociPastor Blu-ray, נבדק ב-2023-07-16 The VelociPastor - Rotten Tomatoes, www.rottentomatoes.com (באנגלית) Josh Millican, Exclusive Interview With THE VELOCIPASTOR Director Brendan Steere, Dread Central, ‏2019-08-08 (באנגלית אמריקאית) John Squires, A Sequel to ‘The VelociPastor’ Has Been Written, Bloody Disgusting!, ‏2020-03-16 (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "The VelociPastor (סרט)".